Libjan ta’ 30 sena li jgħix Marsalforn tressaq illum il-Qorti mill-Pulizija akkużat fost oħrajn b’serq ta’ żewġ mobile phones u li kkawża feriti fuq żewġ persuni. L-akkużat wieġeb mhux ħati tal-akkużi miġjubin kontrih u ntbagħat fil-Faċilità Korrettiva ta’ Kordin. F’każ separat il-Pulizija ressqet raġel Somalu ta’ 32 sena li jgħix Ħal Far u kien akkużat li seraq żewġ handbangs u żamm għandu ħwejjeġ mirsuqin. Huwa qal li mhux ħati tal-akkużi miġjubin kontrih u ntbagħat 16-il xahar ħabs sospiżi għal tliet snin. Dawn il-każijiet kienu rrapportati fl-aħħar jiem f’San Ġiljan.